O Д Л У К А

О ЈАВНОМ ГРАДСКОМ И ПРИГРАДСКОМ ПРЕВОЗУ ПУТНИКА НА ТЕРИТОРИЈИ ГРАДА НИША

(''Службени лист Града Ниша'', број 38/2011 и 2/2012)

*-преглед чланова Одлуке који се мењају и допуњују -*

Члан 1

 Овом одлуком прописују се услови и начин организовања јавног градског и приградског превоза путника на територији Града Ниша (у даљем тексту: јавни градски и приградски превоз путника), права и обавезе предузећа и другог правног лица којем је поверено обављање ове делатности на територији Града Ниша (у даљем тексту: превозник), права и обавезе Јавног комуналног предузећа Дирекција за јавни превоз Града Ниша, основаног за обављање комуналне делатности организације, контроле и реализације интегрисаног тарифног система у јавном градском и приградском превозу путника (у даљем тексту: Дирекција), права и обавезе корисника превоза (у даљем тексту: путник), средства за обављање делатности, цене превоза и тарифни систем и услови за континуирано обављање ове делатности.

Члан 3

 Јавни градски и приградски превоза путника је комунална делатност од општег интереса.

 Јавни градски и приградски превоз путника обавља предузеће или друго правно лице коме град повери обављање ове комуналне делатности, по поступку прописаном Одлуком о комуналним делатностима.

 Град може, под истим условима и по прописаном поступку, поверити обављање ове комуналне делатности само за једну или више утврђених линија јавног градског и приградског превоза.

Члан 6

Управа надлежна за послове саобраћаја, уз сагласност Градоначелника Града Ниша, одређује сталне и сезонске линије јавног градског и приградског превоза путника на територији Града Ниша.

Ванредне линије отвара управа надлежна за послове саобраћаја на основу указане потребе привременог карактера.

Члан 7

 Траса линије одређује се називима улица и путева којима се крећу аутобуси, од почетног до крајњег стајалишта.

 Улице и путеви на којима се одвија превоз морају да испуњавају прописане услове у погледу ширине саобраћајних трака, носивости коловозне конструкције и врсте коловозног застора, минималних полупречника кривина, величине нагиба, осветљености у насељеном месту и др.

 Управа надлежна за послове саобраћаја одређује испуњеност услова улица и путева за градски и приградски превоз путника, по прибављеном мишљењу управљача јавног пута и органа надлежног за безбедност саобраћаја.

Члан 8

Управа надлежна за послове саобраћаја одређује стајалишта која се користе на линијама у јавном градском и приградском превозу путника.

 Аутобуска стајалишта морају бити изграђена у складу са условима утврђеним законом и другим прописима.

 На почетним и завршним стајалиштима линија-терминусима уређује се безбедна окретница за аутобусе.

Члан 9

Стајалиште мора бити видно обележено посебним ознакама.

На крају стајалишне површине поставља се стајалишна ознака. Стајалишна ознака садржи: назив стајалишта, број линије и извод из важећег реда вожње.

Стајалиште може бити опремљено информативним паноима за путнике штампаног или измењивог садржаја, који се постављају самостално или у оквиру надстрешница или других елемената.

О постављању и одржавању стајалишних ознака и информативнох паноа стара се Дирекција.

На саобраћајној површини - коловозу стајалиште се обележава стандардном саобраћајном сигнализацијом.

Аутобуска стајалишта у јавном градском и приградском превозу путника могу користити само возила на линијама код којих је то стајалиште уписано у регистровани и оверени ред вожње.

Члан 10

 Одржавање и обележавање саобраћајних површина, окретница и површина за стајалишта на коловозу врши предузеће којем је поверено обављање комуналне делатности одржавања хоризонталне, вертикалне и светлосне сигнализације на територији Града.

 Град се стара о постављању и одржавању надстрешница аутобуских стајалишта.

Члан 13.

Израду реда вожње, у складу са превозним потребама, захтевима корисника и параметрима управе надлежне за послове саобраћаја, врши Дирекција.

Превозник је дужан да захтев за регистрацију и оверу реда вожње, заједно са редом вожње из става 1 овог члана, у довољном броју примерака достави управи надлежној за послове саобраћаја најкасније 10 дана пре почетка примене.

Члан 16

Превозник је дужан да обавља превоз по регистрованом и овереном реду вожње.

Одступања од регистрованог реда вожње на линији, у смислу скраћења, продужења, делимичне измене трасе и привремених измена у регистрованим временима полазака без одобрења надлежне управе могу се вршити изузетно, из оправданих разлога.

Под оправданим разлозима из става 1 овог члана сматрају се:

1. елементарне непогоде (пожар, поплава, земљотрес, поледица, снежни нанос, одрон и слично);

2. знатна оштећења улица, путева и путних објеката;

3. искључење возила због техничке неисправности која онемогућава безбедан превоз;

4. прерасподела капацитета по линијама јавног градског и приградског превоза путника због измене саобраћајне ситуације и мера које су предузели надлежни органи градске управе, док ти разлози постоје.

Превозник је дужан да о одступању и разлозима за одступање у најкраћем могућем року обавести управу надлежну за послове саобраћаја, Дирекцију, надлежну инспекцију, кoмуналну полицију и путнике.

Управа надлежна за послове саобраћаја је дужна да по пријему обавештења из претходног става изда превознику сагласност за измену трасе, док трају оправдани разлози.

Члан 17

У возилу којим се обавља јавни градски и приградски превоз путника, мора се налазити:

1. путни налог за возило попуњен на прописан начин, потписан од стране возача, потписан и оверен од стране овлашћеног лица,

2. важећи ред вожње, односно фотокопија важећег реда вожње оверена печатом и потписом овлашћеног лица превозника,

 3. акт о утврђивању цене превоза,

 4. сагласност Дирекције за укључивање возила у рад на линијама јавног градског и приградског превоза путника.

Сагласност за укључивање возила у рад на линијама јавног градског и приградског превоза путникa издаје Дирекција, по претходно обављеном прегледу возила од стране Комисије за преглед возила, коју образује управa надлежнa за послове саобраћаја.

Комисију из претходног става овог члана чини по један представник Дирекције, управе надлежне за инспекцијске послове и управе надлежне за послове саобраћаја.

Члан 18

Возило које обавља превоз мора имати видна обележја ознакама од значаја за информисање путника, и то:

1. на предњој страни: видљив број линије и назив терминуса у смеру кретања возила као и грб Града Ниша у горњем делу ветробранског стакла,

2. на бочној страни где се обавља улазак путника број и назив линије (назив терминуса у смеру кретања линије),

3. на десној предњој и задњој страни возила између браника и ветробранског стакла, идентификациони број возила који издаје Дирекција,

4. на бочној страни возила исписан назив и седиште превозника (димензије 800\*550мм и слова висине 100 мм).

Када возило не обавља превоз, или се не примају путници, треба да има постављену одговарајућу ознаку: „у квару", „за гаражу", „ванредна вожња" и сл.

Члан 21

Послове организације, контроле и реализације интегрисаног тарифног система у јавном градском и приградском превозу путникаобавља Дирекција.

Уговором између Града и правног лица из става 1 овог члана регулишу се међусобна права и обавезе уговорних страна, начин одређивања и висина накнаде за обављање дефинисаних послова, као и остала питања од значаја за обављање наведене комуналне делатности.

Дирекција је дужна да обезбеди штампање и дистрибуцију карата, обавља послове информисања путника, контролу возних исправа у аутобусу, контролу спровођења реда вожње и диспечерских послова.

Превозник је у обавези да правном лицу из става 1 овог члана омогући приступ возилима, документацији, као и да пружи све неопходне податке у циљу ефикасније организације, контроле и реализације интегрисаног тарифног система и контроле остваривања регистрованог реда вожње.

Члан 22

Путник за време вожње мора да има возну карту или исправу на основу које има право на превоз, и коју на захтев овлашћеног лица мора показати ради контроле.

 Путник који се у аутобусу затекне без возне карте или исправе на основу које има право на превоз, дужан је да овлашћеном лицу покаже личну исправу о идентификацији и да плати возну и доплатну карту, у складу са актом којим се утврђују цене превоза и настави започету вожњу.

Члан 23

Ако путник који се затекне без возне карте или исправе, не плати возну и доплатну карту, превоз му се прекида на првој следећој станици,а доплатну карту може да плати у року од осам дана.

Путнику из става 1, овлашћено лице ће уручити опомену која садржи: податке о путнику (име, презиме, матични број и сл.), висину износа доплатне карте, у складу са актом којим се утврђују цене превоза, линију јавног превоза, број и врсту возила, датум издавања, потпис, службени број овлашћеног лица, и друге потребне елементе.

Члан 31

Средства за обављање јавног градског и приградског превоза путника обезбеђују се из следећих извора:

- прихода од продаје карата,

- субвенција из буџета Града и

- других извора прихода, у складу са законом.

Цена услуге превоза у јавном градском и приградском превозу путника утврђује се актом Градског већа Града Ниша, у складу са елементима утврђеним важећим прописима и елементима тарифног система.

Члан 36

Новчаном казном од 50 000 до 500 000 динара казниће се за прекршај предузеће, односно друго правно лице које обавља ову комуналну делатност ако:

1. обавља превоз, а не испуњава услове из члана 4,

2. отпочне и обавља превоз путника без уговора о обављању превоза или отпочне обављање прeвоза путника без доказа о исправности возила (члан 15 став 1),

3. се не придржава регистрованог и овереног реда вожње (члан 16 став 1),

4. пре почетка обуставе превоза на одређеној линији о томе не обавести надлежни орган, путнике и Дирекцију (члан 16 став 4),

5. у возилу нема путни налог попуњен, оверен и потписан на прописан начин (члан 17 став 1 тачка 1),

6. у возилу којим обавља превоз путника нема важећи ред вожње или оверену фотокопију важећег реда вожње (члан 17 став 1 тачка 2),

7. у возилу којим обавља превоз нема акт о утврђивању цене превоза (члан 17 став 1 тачка 3),

8.обавља јавни градски и приградски превоз путника на линији без сагласности Дирекције (члан 17 став 1 тачка 4),

9. возило којим обавља превоз нема видна обележја, у складу са чланом 18,

 10. у возилу којим обавља превоз нема електронски дисплеј или је исти неисправан (члан 19),

 11. у возилу нису истакнуте информације у складу са чланом 20,

 11а ако правном лицу које врши послове организације, контороле и реализације и контроле остваривања регистрованог реда вожње у складу са чланом 21. став 4.'' 12. примењује цене превоза супротно одредбама члана 31 став 2.

За прекршај из става 1 овог члана казниће се новчаном казном од 2 500 до 30 000 динара и одговорно лице у предузећу, односно другом правном лицу.

Члан 37

 Новчаном казном у износу од 2 500 до 30 000 динара казниће се за прекршај физичко лице - путник ако:

 1. користи превоз без прописане карте или исправе, или одбије да покаже карту ради контроле (члан 22);

2. поступа супротно забранама из члана 28.